hotchpotch/miracl-hf-unified huggingface dataset:
विषकन्या - एक अनोखी प्रेम कहानी
विषकन्या - एक अनोखी प्रेम कहानी एक भारतीय हिन्दी धारावाहिक है, जिसका प्रसारण ज़ी टीवी पर 28 मार्च 2016 से हर सोमवार से शनिवार शाम 6:30 बजे होता है। इसका निर्माण निसार परवेज़ और अलिंद श्रीवास्तव ने किया है।
यह कहानी तब शुरू होती है, जब एक अमीर मारवाड़ी परिवार विदेश में कई वर्षों तक रहने के बाद भारत में वापस आते हैं। उनका एक बेटा मलय मित्तल (विन राणा) जैसे ही अपराजिता घोष (ऐश्वर्या खरे) को देखता है, वैसे ही उसके ओर आकर्षित हो जाता है। अपराजिता एक विषकन्या रहती हैं। जिसे वो मनुष्य को वो छू देती थीं, वह मर जाता था।ज़ी टीवी के व्यापार प्रमुख प्रदीप हेजमाड़ी जी का कहना है कि इससे दर्शकों को मनोरंजन के अलग अलग स्वाद परोसने का हमारे प्रयासों में एक और प्रयास है। यह एक अनूठी कहानी है जो बदले के पृष्ठभूमि पर आधारित है। ऐश्वर्या जी कहती हैं कि "यह सपने सच होने जैसा है, मैं विषकन्या का किरदार निभाने के लिए बहुत उत्साहित हूँ। कलाकारों को अच्छे किरदार के लिए कई साल संघर्ष करना पड़ता है, जबकि मुझे यह पहली बार में ही ज़ी टीवी जैसे अग्रणी चैनल के इतने बड़े शो में मुख्य किरदार मिल गया। मुझे इस किरदार की दिलचस्प बात यह लगी कि वह अपने भीतर के जहर से अनजान है और अपने मन में खुशियों भरी ज़िंदगी के सपने लिए एक साधारण लड़की की तरह रहती है।
डेविड हेडली
डेविड कॉलमेन हेडली (जन्म दाऊद सैयद गिलानी ३० जून १९६०) जन्म से एक अमेरिकी नागरिक और पाकिस्तान से संबन्धित एक आतंकवादी है। लश्कर-ए-तैयबा के लिये काम करने वाले हेडली ने २००८ के मुंबई हमले की योजना बनाने और अंजाम देने में महत्वपूर्ण भूमिका निभाई।
उस पर कई बार पाकिस्तान जाकर लश्कर से प्रशिक्षण लेने के आरोप लगे जिसे उसने अमेरिकी अदालत में कबूला। उसने मुंबई के कई स्थानों के मानचित्र, चित्र लेने हमले की जगहों को चुनने में मदद करने व योजना बनाने की बात भी कबूली।
मुंबई हमलों के लिये ५ से अधिक बार जासूसी करने जैसे ही काम उसने कोपेनहेगन में भी किये जहाँ उसे एक डेनिश समाचार पत्र "जाइलान्ड्स पोस्टेन" के कार्यालय पर हमले की योजना बनानी थी। इस समाचार पत्र ने पैगंबर मोहम्मद का चित्र बना के छापा था जो इस्लाम के नियमों के खिलाफ है। हेडली को २००९ में पाकिस्तान जाते हुए शिकागो के अंतर्राष्ट्रीय हवाईअड्डे पर गिरफ्तार कर लिया गया और मुंबई हमलों में भूमिका सिद्ध करने के लिये मुकदमा चलाया गया। इस मुकदमें में मौत की सजा से बचने के लिये वो सरकारी गवाह बन गया और अपना जुर्म कबूल लिया। मुकदमे की गवाही के दौरान उसने बताया कि मुंबई हमला पाकिस्तान की गुप्तचर संस्था इंटर सर्विसेज़ इंटेलीजेंस ने प्रायोजित किया था। सरकारी गवाह बनाने के बाद हेडली ने अमेरिकी व भारतीय जांच अधिकारियों के साथ सहयोग किया। मुंबई हमलों में संलिप्तता के मामले में २४ जनवरी २०१३ को एक अमेरिकी न्यायालय ने हेडली को ३५ वर्षों के कारावास की सजा सुनाई।  डेविड हेडली का जन्म वॉशिंगटन डीसी में हुआ था। इनके पिता का नाम "सैयद सलीम गिलानी" तथा मां का नाम "अलिस सेरील हेडली" था। पिता गिलानी एक पाकिस्तानी डिप्लोमेंट तथा प्रस्तुतकर्ता के रूप में जाने जाते थे। हेडली की मां मुख्यतया बर्वन मार्वन ,पेंसिल्वेनिया की थीं जो एक पाकिस्तान दूतावास के कार्य के तहत वॉशिंगटन मन कार्यरत थीं। दाऊद हेडलीकी एक बहिन भी तथा एक सौतेला भाई भी।
२०१० पुणे हमला में लगभग १५ जर्मन लोगों की जाने गई तथा इसमें कुल ५३ जनें घायल हुए थे। उस वक़्त भारतीय गृह सचिव जी. के. पिल्लई और हिन्दुस्तान टाइम्स के मुताबिक इस हमले के पीछे हेडली का हाथ था। हिन्दुस्तान टाइम्स ने कहा था कि यह २००८ में पुणे में देखा गया था साथ ही यह भी दावा किया था कि इनका फुटेज सीसीटीवी में कैद हुए थे। साथ ही द टाइम्स ऑफ़ इंडिया ,द टेलीग्राम तथा पायोनियर समाचार पत्र ने भी यही दावा किया था।
अस्तित्व - एक प्रेम कहानी
अस्तित्व - एक प्रेम कहानी हिन्दी भाषा में बनी भारतीय धारावाहिक है, जिसका प्रसारण ज़ी टीवी पर 17 नवम्बर 2002 से 13 जनवरी 2006 तक हुआ था।
यह कहानी सिमरन माथुर की है। कविता और रश्मि उसकी दो बहाने है। उसके माता पिता इस बात से चिंतित रहते थे कि उनकी बड़ी बेटी कि अब तक शादी नहीं हुई है। उसकी बहन रश्मि की शादी के दिन वह अस्पताल में आनंदी नाम की एक मरीज और उसके बच्चे कि जान बचाती है। वहीं उसकी मुलाक़ात उसके भाई अभिमन्यु से होती है, जो उससे दस वर्ष छोटा रहता है।
सिमरन को अभि से प्यार हो जाता है और जब अभि उसे शादी के लिए पूछता है तो वह हाँ बोल देती है, लेकिन यह रिश्ता अभि के घर वालों को सही नहीं लगता क्योंकि वह अभि से दस साल बड़ी होती है। अभि अपने माता पिता की न सुन कर सिमरन से शादी कर लेता है। यह शादी सिमरन के अच्छे दोस्त डॉ॰ मानस की सहायता से होता है। लेकिन डॉ,॰ मानस की पत्नी उर्मिला इस शादी में मानस के सहायता करने के विरोध में रहती है।
अभि को उसके कार्य हेतु पुरस्कार मिलता है लेकिन वह इसका श्रेय कविता को दे देता है, जिससे उसकी पत्नी सिमरन नाराज हो जाती है। अभि की माँ को कविता पसन्द आ जाती है और वह सिमरन से काफी कम उम्र की भी होती है। बाद में यह पता चलता है कि कविता को कैंसर है और वह अपना इलाज कराने दूसरे देश जाते रहती है। अभि अपनी पहली पत्नी सिमरन को तलाक दे कर कविता से शादी कर लेता है। उसके बाद कविता और अभि के जीवन में एक अमीर व्यापारी आ जाता है। इसके बाद कविता उस व्यापारी के साथ रहने के लिए अभि को तलाक दे देती है।
अभि इसके कुछ ही समय बाद तीसरी शादी नेहा के साथ करता है और जल्द ही उनका बच्चा होने वाला होता है। सिमरन उसके बच्चे को जन्म देने में सहायता करती है लेकिन नेहा कि मौत हो जाती है। अभि का परिवार सिमरन को नेहा कि बेटी की देखरेख करने को कहता है। सिमरन उस लड़की को अपने बेटी की तरह देखती है। वह उसका नाम आस्था रखती है लेकिन उस समय तक अभि का कोई पता नहीं रहता है। कुछ वर्षों के बाद अभि एक प्रसिद्ध लेखक बन जाता है जो अपने नाम आनन्द के रूप में पहचाना जाता है। उसकी मुलाक़ात सिया से होती है जो उसकी और सिमरन की बेटी आस्था होती है। लेकिन वह बचपन में ही बिछड़ जाती है इस कारण इसका पता अभि को नहीं रहता है। आस्था को सिया से जलन होने लगती है क्योंकि उसका दोस्त सिद्धार्थ और सिया एक दूसरे के काफी करीब आ जाते हैं। किरण आस्था को बहकाने की कोशिश करती है लेकिन आस्था उसके योजना को जान जाती है। सिया और सिद्धान्त कि मंगनी हो जाती है। जब सिमरन और आस्था बस से यात्रा करते रहते हैं तो बस में धमाका हो जाता है। जिसमें आस्था कि मौत हो जाती है और सिमरन की आँखों की रोशनी चले जाती है। लेकिन बाद में सिमरन की आँखों कि रोशनी वापस आ जाती है। इसके बाद सिमरन और अभि एक साथ हो जाते हैं।
आती रहेंगी बहारें
आती रहेंगी बहारें हिन्दी भाषा में बनी भारतीय धारावाहिक है, जिसका प्रसारण ज़ी टीवी पर 9 सितम्बर 2002 से 26 मार्च 2003 तक हुआ था। यह धारावाहिक दोस्तों के मध्य एक अटूट रिश्ते को दर्शाता है। जिसमें सभी बिना किसी इच्छा के एक दूसरे कि सहायता को तैयार रहते हैं।
यह कहानी डॉ॰ अमर के मध्य घूमती रहती है, जो एक अमीर व्यापारी का बेटा रहता है। जिसका एक अपना कपड़े का दुकान भी होता है। उसके पिता को अपने बच्चे के कार्यों पर गर्व होता है। लेकिन उसकी माँ उसके भाई के बात में आ कर यह सोचती है कि व्यापारी का बेटा व्यापारी ही बनेगा। अमर के दो बहुत अच्छे मित्र रहते हैं। पड्डी और मिलिन्द नाम के यह दोनों मित्र उसके बचपन से साथ रहते हैं। लेकिन इसमें तब मोड़ आता है जब अमर को यह पता चलता है कि उसे एक खतरनाक बीमारी हो गई है और उसका इलाज नहीं है। इसके बाद अमर यह निर्णय लेता है कि वह उससे प्यार करने वालों अपने से दूर कर देगा जिससे उसके मरने के बाद कोई भी उसे याद न करे।
खारीबेरी
खारीबेरी राजस्थान , भारत के जोधपुर ज़िले का एक गांव है जो बालेसर तहसील के अंतर्गत आता है। यहां मुख्यतः मारवाड़ी भाषा है।
चीन में संस्कृत
चीन में संस्कृत मुख्यतः ग्रीष्मकालीन शिविरों में सिखाया जाता है। बौद्ध भिक्षु जुआन जांग ने छठवीं शताब्दी में भारत की यात्रा की थी उसके बाद वे यहाँ संस्कृत और भारतीय चिकित्सा पद्धति सीख कर 17 वर्षों के बाद चीन वापस गए और इसी के साथ चीन में संस्कृत भाषा का प्रसार शुरू हुआ।
चीन में ग्रीष्मकालीन शिविरों में संस्कृत सिखाया जाता है।
आर्नोस पादरे
आर्नोस पादरे, जिन्हें फ़ादर हेंक्स्लेदेन के नाम से भी जाना जाता है, एक ईसाई मिशनरी थे। उनका जन्म ऑस्टरकप्पेल्न (अंग्रेज़ी:Ostercappeln) के निकट हुआ जो जर्मनी के हैनोवर के निकट ऑस्नाब्रूक (अंग्रेज़ी:Ostercappeln) में आता है। ईसाई धर्म का प्रचार करने वह भारत 1700 ईस्वी में आए थे।
पादरे ने 1712 में वेलूर में एक गिरजाघर का निर्माण किया और यहीं रहे। केरल सरकार ने इस गिरजाघर और परिसर को 1995 में संरक्षित स्मारक घोषित किया।
पादरे जर्मन, संस्कृत, मलयालम, लातिन, पुर्तुगाली, तमिल भाषाओं में निपुण थे। उन्होंने मलयालम-पुर्तुगाली और संस्कृत-पुर्तुगाली शब्दकोशों का संकलन किया।
पादरे द्वारा लिखित मलयालम कविता "पुथेनपाना" ईसाई धार्मिक विचारों पर आधारित है और ईसाई घरानों में लोकप्रिय है।
पादरे ने लातिन में रामायण, महाभारत, भगवतम और वेदान्त साराणम पर कई निबंध लिखे हैं।
आर्नोस पादरे का एक अप्रकाशित दस्तावेज़ संस्कृत व्याकरण पर लिखा था जिसे 2010 के दशक में इटली के ईसाई मठ में पाया गया था। इस दस्तावेज़ का नाम "Grammatica Grandonica" था। इस दस्तावेज़ का अधिक प्रभाव सिद्धारुबम पर हुआ था जो कि योरप में संस्कृत व्याकरण के पहले मार्गदर्शक के तौर पर 1790 में प्रकाशित हुआ था।
अफ़शारी राजवंश
अफ़शारी राजवंश (سلسله افشاریان, सिलसिला अफ़शारियान) १८वीं सदी ईसवी में तुर्क-मूल का ईरान में केन्द्रित राजवंश था। इसके शासक मध्य एशिया के ऐतिहासिक ख़ोरासान क्षेत्र से आये अफ़शार तुर्की क़बीले के सदस्य थे। अफ़शारी राजवंश की स्थापना सन् १७३६ ई में युद्ध में निपुण नादिर शाह ने करी जिसनें उस समय राज कर रहे सफ़वी राजवंश से सत्ता छीन ली और स्वयं को शहनशाह-ए-ईरान घोषित कर लिया हालांकि वह ईरानी मूल का नहीं था। उसके राज में ईरान सासानी साम्राज्य के बाद के अपने सबसे बड़े विस्तार पर पहुँचा। उसका राज उत्तर भारत से लेकर जॉर्जिया तक फैला हुआ था।
भारत में नादिर शाह अपने सन् १७३९ के हमले के लिये जाना जाता है जब उसने अपने से छह गुना बड़ी मुग़ल साम्राज्य की सेना को हराया और दिल्ली पर क़ब्ज़ा कर लिया। लूटपाट में २२ मार्च १७३९ के एक ही दिन में दिल्ली के ३०,००० से अधिक निहत्थे नागरिक मारे गये और जाते-जाते वह प्रसिद्ध मोर सिंहासन (तख़्त-ए-ताऊस) अपने साथ दिल्ली से तेहरान ले गया। मई में जब नादिर शाह की सेना वापस ईरान लौटी, उन्होंने भारत से इतना पैसा, सोना, रत्न, हाथी, घोड़े व अन्य सामान लूट लिया था कि ईरान में तीन वर्षों तक कर और लगान माफ़ कर दिया गया।
बिराई
बिराई एक छोटा सा गांव है जो भारतीय राज्य राजस्थान के जोधपुर ज़िले तथा बालेसर तहसील में स्थित है यहां कि स्थानीय भाषा मारवाड़ी है। बिराई के निकटवर्ती गांवों में तिंवरी , बालेसर है गांव में कई सरकारी तथा कई निजी विद्यालयों की सुविधा है।
दुर्लभता
दुर्लभता या अभाव (Scarcity) एक मूलभूत आर्थिक समस्या है। मनुष्य की आवश्यकताएँ लगभग असीम हैं, जबकि साधन सीमित हैं। इसका सीधा निष्कर्ष यह है कि समाज, मनुष्य की सारी आवश्यकताओं को पूरा करने में सदा असमर्थ है। 2-दुर्लभता वह स्थिति है जिसमें किसी संसाधन की कोई कीमत नहीं फिर भी उसकी माँग उसकी पूर्ति से बहुत ज्यादा है।
छुईखदान रियासत
छुईखदान ब्रितानी काल में भारत की एक देशी रियासत थी। इसे कोंडका भी कहते हैं। भारत की स्वतन्त्रता के बाद यह मध्य प्रदेश में सम्मिलित किया गया था जिसके विभाजन के बाद सम्प्रति यह छत्तीसगढ़ में है। छुईखदान राज्य की स्थापना सन् 1750 में महंत रूप दास बैरागी ने की थी छुईखदान राज्य बैरागी शासकों द्वारा शासित था यह राज्य 174 वर्ग मील का था जिसमें से 27,907 एकड़ में खेती होती थी तथा 48,538 एकड़ खेती योग्य था। सन 1870 में इस राज्य में 120 गाँव थे जिनकी कुल जनसंख्या 13,281 थी। 1941 में इस राज्य की जनसंख्या 32,731 थी।
छुईखदान रियासत के शासक बैरागी संप्रदाय के थे और महंत (कुंवर) की उपाधि धारण हैं।
छुईखदान मूल रूप से नागपुर के भोंसले के अधीन थे, सन् 1750 में महंत रूप दास छुईखदान के पहले प्रमुख बने। हालांकि, मराठों की हार के बाद, महन्तो को 1865 में अंग्रेजों द्वारा सामंती प्रमुखों के रूप में मान्यता दे दी गई थी और महंत लक्ष्मण दास को राजा की उपाधि दी और सनद प्रदान‌ किया। महंत ऋतुपरण किशोर दास ने विलय की संधि पर हस्ताक्षर किए।
महंत रूप दास एक कुशल योद्धा थे और वर्ष 1750 में मराठों ने उनको कोडंका नामक जमीदारी पुरस्कार के रूप में दी। महंत रूप दास कृष्ण भक्त थे इसलिए उन्होंने अपनी पूरी रियासत में पारस्परिक अभिवादन के लिए जय गोपाल शब्दों का प्रयोग किया।
देश की स्वतंत्रता प्राप्ति तक बैरागी राजाओं ने इस राज्य पर शासन किया और 1 जनवरी 1948 को छुईखदान रियासतका स्वतंत्र भारत में विलय हो गया। विलय की संधि पर आखिरी राजा महंत ऋतुपरण किशोर दास ने हस्ताक्षर किए। वर्ष 1952 तथा 1957 के आम चुनाव में महंत ऋतुपरण किशोर दास मध्यप्रदेश विधानसभा के लिए चुने गए। छुईखदान में बैरागी राजाओं का राजमहल आज भी बहुत अच्छी स्थिति में है।
ओरख़ोन प्रान्त
ओरख़ोन (Орхон, Orkhon) मंगोलिया का एक अइमग (प्रान्त) है। यह देश के उत्तरी भाग में स्थित है। इसकी राजधानी एरदेनेत है।
'ओरख़ोन' में 'ख़' अक्षर के उच्चारण पर ध्यान दें क्योंकि यह बिना बिन्दु वाले 'ख' से ज़रा भिन्न है। इसका उच्चारण 'ख़राब' और 'ख़रीद' के 'ख़' से मिलता है।
मौलोक जिला
मौलोक जिला ( पुराना नाम : उच्च छिंदविन (upper Chindwin)) म्यांमार के के केन्द्रीय सागैंग मण्डल का एक जिला है। इसका मुख्यालय मौलोक नगर है। यह बर्मा के जिलों में सबसे बड़ा है। इसका क्षेत्रफल 41,536 वर्ग किलोमीटर है।
मौलोक जिले का भूभाग विशेष रूप से पहाड़ी है। छिंदविन नदी, जो जिले में उत्त्र से दक्षिण प्रवाहित होती है और जिसकी मुख्य सहायक ऊयू (Uyu) है, क्षेत्रीय पर्वतों को दो मुख्य श्रेणियों में विभाजित करती है, जो इस नदी के पूर्व एवं पश्चिम में स्थित हैं। उत्तर-पश्चिम में वर्मा का सर्वोच्च पर्वतशिखर सारामेटी (Sarameti) अथवा वेमाकटांग (Nwemauktaung) स्थित है, जो 3829 मी. ऊँचा तथा पर्वतश्रृंखलाओं के उस संघटन में है, जो वर्मा को भारत से अलग-अलग करता है। नदियों एवं पर्वतश्रेणियों के कारण अधिकांश जिला, विशेषकर दक्षिणी भाग प्राकृतिक सौंदर्य में अपूर्व है। प्रचुर मात्रा में वर्षा (27-228 सेंमी. वार्षिक) होने के कारण वनों की अधिकता है, जिनसे इमारती लकड़ी, विशेषकर सागौन (Teak), प्राप्त होती है। विभिन्न प्रकार के बाँसों की भी अधिकता है। पहाड़ी भागों तथा घाटियों की प्रमुख उपज धान है। इसके अतिरिक्त कुछ चाय भी उत्पन्न होती है।
दोरनोद प्रांत
दोरनोद (, अर्थ: सुदूर-पूर्व) मंगोलिया के सुदुर पूर्वी भाग में स्थित उस देश का एक अइमग (यानि प्रांत) है। इसका क्षेत्रफल १,२३,५९७.४३ वर्ग किमी है, यानि भारत के तमिल नाडु राज्य से ज़रा कम।
इस प्रांत के अधिकतर लोग ख़ल्ख़ा मोंगोल समुदाय के हैं हालांकि २२% से कुछ अधिक बुर्यात समुदाय के हैं।
ख़ोव्स्गोल प्रांत
ख़ोव्स्गोल () मंगोलिया के उत्तरी भाग में स्थित उस देश का एक अइमग (यानि प्रांत) है। यह म्ंगोलिया का सर्वोत्तरी प्रांत है। इस प्रांत का नाम ख़ोव्स्गोल झील पर पड़ा है।
'ख़ोव्स्गोल' में 'ख़' अक्षर के उच्चारण पर ध्यान दें क्योंकि यह बिना बिन्दु वाले 'ख' से ज़रा भिन्न है। इसका उच्चारण 'ख़राब' और 'ख़रीद' के 'ख़' से मिलता है।
अलीगढ़ (फ़िल्म)
अलीगढ़ एक भारतीय हिन्दी फ़िल्म है, जिसका निर्देशन हंसल मेहता ने किया है। यह कहानी श्रीनिवास रामचन्द्र सिरस के जीवन पर आधारित है, जिसे नौकरी से उनके समलैंगिक होने के कारण हटा दिया गया था। इस फ़िल्म का प्रदर्शन भारत में 26 फरवरी 2016 में होगा।
यह कहानी उत्तर प्रदेश के एक विश्वविद्यालय की सच्ची घटना पर आधारित है। जिसमें श्रीनिवास रामचन्द्र सिरस (मनोज बाजपई) मराठी पढ़ाते थे। लेकिन जब उनके समलैंगिक होने का पता चलता है तो उन्हें वहाँ से हटा दिया जाता है।इस फिल्म का निर्माण उत्तर प्रदेश के कई स्थानों में किया गया। जिसमें अलीगढ़, आगरा, बरेली और ग्रेटर नोएडा शामिल है।
गोवा राज्य की मोहर
गोवा का राजकीय चिन्ह गोवा सरकार की आधिकारिक मुहर व राज्य सरकार का प्रतीकचिन्ह है। इसे गोवा सरकार से संबंधित सारे कागज़ों, फाइलों व दस्तावेज़ो के शीर्शणी(हेडर) के स्थान पर स्पष्ट रूप से देखा जा सकता है। चिन्हशास्त्रिक रूपसे यह एक लोगो है। मुख्य रूपसे यह एक "वृक्ष दीप" को दर्शाता है, जोकी एक प्रकार का दीया है। प्रतीकात्मक रूप से यह ज्ञान के म्ध्यम से प्राप्त की गई पूरबुद्धता का प्रतीक है, इसके इर्द-गिर्द नाड़ियल के पत्तों की भांती कलात्मक वेदिका बनाई गई है, जो गोवा की प्राकृतिक सौन्दर्य के स्वरूप को दर्शाता है। इसके ऊपर गोलाकार आभिन्यास में सुप्रसिद्ध संस्कृत श्लोक:
अंकित देखा जा सकता है, जिसका अर्थ होता है ""हर प्राणी सम्पन्न व समृद्ध रहे और कोई भी दुःख व दर्द में ना रहे""। इसके अलावा, कलगी पर भारत का प्रतीकचिन्ह, सारनाथ के शेरों के मुकुट भी है। इस पूरे चिन्ह-समूह का सहायक के रूप में दो हाथ हैं जिन्हें इस चिह्न को नीचे से समर्थन देता देखा जा सकता है।
गावा 1510 से 1961 तक पुर्तगाली भारत का हिस्सा था, अर्थात् पुर्तगाल के उपनिवेश था। इस बीच के गोवा के कुल चिन्हों को दर्शाया गया है
महेश गिरि
महेश गिरि भारत के एक सामाजिक कार्यकर्ता तथा भारतीय जनता पार्टी के राजनेता हैं। वे सम्प्रति भाजपा के राष्ट्रीय सचिव भी हैं। वे पूर्वी दिल्ली लोकसभा निर्वाचन क्षेत्र से भूतपूर्व सांसद हैं।
वंश समूह (जीवविज्ञान)
वंश समूह () जीववैज्ञानिक वर्गीकरण में जीवों के वर्गीकरण की एक श्रेणी होती है। यह वंश () से ऊपर लेकिन कुल () से नीचे होती है, यानि एक वंश समूह में एक से अधिक वंश आते हैं।
ओवोरख़ानगई प्रांत
ओवोरख़ानगई () मंगोलिया के मध्य भाग में स्थित उस देश का एक अइमग (यानि प्रांत) है। ओवोरख़ानगई में देश के कई ऐतिहासिक व महत्वपूर्ण बौद्ध मठ हैं।
'ओवोरख़ानगई' में 'ख़' अक्षर के उच्चारण पर ध्यान दें क्योंकि यह बिना बिन्दु वाले 'ख' से ज़रा भिन्न है। इसका उच्चारण 'ख़राब' और 'ख़रीद' के 'ख़' से मिलता है। इस प्रांत का नाम ख़ानगई पर्वतों पर रखा गया है और मंगोल भाषा में 'ओवोरख़ानगई' का अर्थ 'दक्षिणी ख़ानगई' होता है। इसके विपरीत अरख़ानगई प्रांत के नाम का अर्थ 'उत्तरी ख़ानगई' है।
उव्स प्रांत
उव्स () मंगोलिया के पश्चिमोत्तर में स्थित उस देश का एक अइमग (यानि प्रांत) है। इस प्रांत की राजधानी उलानगोम () शहर है। उव्स प्रांत का नाम मंगोलिया की सबसे बड़ी झील, उव्स झील, पर रखा गया है जो इस राज्य में आती है। इस प्रांत की उत्तरी सीमा रूस से लगती है और इसका क्षेत्र स्तेपी घासभूमि, गोबी रेगिस्तान और पर्वतीय क्षेत्र का मिश्रण है।
गोवी-अल्ताई प्रांत
गोवी-अल्ताई () मंगोलिया के दक्षिण-पश्चिम में स्थित उस देश का एक अइमग (यानि प्रांत) है। ज़वख़ान नदी इस अइमग और पड़ोस की ज़वख़ान अइमग के बीच की सीमा है। इस प्रांत का नाम इसके दो बड़े भौगोलिक तथ्यों को मिलाकर रखा गया है: गोबी रेगिस्तान व अल्ताई पर्वत।
दोरनोगोवी प्रांत
दोरनोगोवी () मंगोलिया के दक्षिण-पूर्व में स्थित उस देश का एक अइमग (यानि प्रांत) है। यह मंगोलिया के उन तीन प्रांतों में से है जो कि गोबी रेगिस्तान का हिस्सा हैं। यह तीन दोरनोगोवी (अर्थ: पूर्वी गोबी), दुन्दगोवी (अर्थ: मध्य गोबी) और ओम्नोगोवी (अर्थ: दक्षिणी गोबी) हैं।
दुन्दगोवी प्रांत
दुन्दगोवी () मंगोलिया के दक्षिण में स्थित उस देश का एक अइमग (यानि प्रांत) है। यह मंगोलिया के उन तीन प्रांतों में से है जो कि गोबी रेगिस्तान का हिस्सा हैं। यह तीन दोरनोगोवी (अर्थ: पूर्वी गोबी), दुन्दगोवी (अर्थ: मध्य गोबी) और ओम्नोगोवी (अर्थ: दक्षिणी गोबी) हैं।
ओम्नोगोवी प्रांत
ओम्नोगोवी () मंगोलिया के दक्षिण में स्थित उस देश का एक अइमग (यानि प्रांत) है। यह मंगोलिया के उन तीन प्रांतों में से है जो कि गोबी रेगिस्तान का हिस्सा हैं। यह तीन दोरनोगोवी (अर्थ: पूर्वी गोबी), दुन्दगोवी (अर्थ: मध्य गोबी) और ओम्नोगोवी (अर्थ: दक्षिणी गोबी) हैं।
सुख़बातर प्रांत
सुख़बातर () मंगोलिया के पूर्व में स्थित उस देश का एक अइमग (यानि प्रांत) है।
तोव प्रांत
तोव () मंगोलिया के मध्य में स्थित उस देश का एक अइमग (यानि प्रांत) है। मंगोल भाषा में भी 'तोव' का अर्थ 'केन्द्र' होता है। मंगोलिया की राष्ट्रीय राजधानी, उलान बतोर, भी भौगोलिक रूप से इस प्रांत के बीच में स्थित है लेकिन उसे प्रशासनिक रूप से इस प्रांत से अलग एक संघीय नगर के रूप में प्रशासित किया जाता है। प्रांत की सबसे महत्वपूर्ण नदी तूल नदी है जो उलान बतोर से गुज़र कर ओरख़ोन नदी में शामिल हो जाती है।
ख़ेन्ती प्रांत
ख़ेन्ती () मंगोलिया के पूर्वोत्तर में स्थित उस देश का एक अइमग (यानि प्रांत) है। इसका नाम प्रांत से निकलने वाले ख़ेन्ती पर्वतों पर पड़ा है। इतिहासकारों का मानना है कि प्रसिद्ध मंगोल साम्राज्य के शासक-संस्थापक चंगेज़ ख़ान की समाधी इसी प्रांत में कहीं है, हालाँकि वह आज तक किसी को मिली नहीं है।
'ख़ेन्ती' में 'ख़' अक्षर के उच्चारण पर ध्यान दें क्योंकि यह बिना बिन्दु वाले 'ख' से ज़रा भिन्न है। इसका उच्चारण 'ख़राब' और 'ख़रीद' के 'ख़' से मिलता है।
गोवीसुम्बेर प्रांत
गोवीसुम्बेर () मंगोलिया के मध्य में स्थित उस देश का एक अइमग (यानि प्रांत) है। इसका नाम गोबी रेगिस्तान और हिन्दू व बौद्ध परम्परा में महत्वपूर्ण सुमेरू पर्वत को मिलाकर बना है।
ज़वख़ान प्रांत
ज़वख़ान () मंगोलिया के पश्चिमोत्तर भाग में स्थित उस देश का एक अइमग (यानि प्रांत) है। इसका नाम ज़वख़ान नदी पर पड़ा है जो इस प्रांत और गोवी-अल्ताई प्रांत के बीच की सीमा भी है।
'ज़वख़ान' में 'ख़' अक्षर के उच्चारण पर ध्यान दें क्योंकि यह बिना बिन्दु वाले 'ख' से ज़रा भिन्न है। इसका उच्चारण 'ख़राब' और 'ख़रीद' के 'ख़' से मिलता है।
डेविड शुल्मन
डेविड डीन शुल्मन (David Dean Shulman ; जन्म : 13 जनवरी, 1949 ) इजराइल के एक भारतविद हैं। वे विश्व के भारतीय भाषाओं के सबसे अग्रणी विद्वानों में से एक हैं। उनके अनुसंधान-क्षेत्र में दक्षिण भारत में धर्म का इतिहास, भारतीय काव्यशास्त्र, तमिल इस्लाम, द्रविड़ भाषाएँ, तथा कर्नाटक संगीत आदि सम्मिलित हैं। पहले वे हिब्रू विश्वविद्यालय, येरुसलम में भारतीय अध्ययन तथा तुलनात्मक धर्म के प्राध्यापक थे। इसके अलावा वे इसी विश्वविद्यालय में भारतीय, इरानी एवम अर्मेनियायी अध्ययन के प्राध्यापक थे।। सम्प्रति वे हिब्रू विश्वविद्यालय में मानवत अध्ययन के रेनी लैंग (Renee Lang) प्राध्यापक हैं। वे १९८८ से इजराइल विज्ञान एवं मानविकी अकादमी के सदस्य हैं।
वे हिब्रू के कवि, साहित्यिक आलोचक एवं सांस्कृतिक मानवविज्ञानी हैं। उन्होने २० से अधिक पुस्तकों का लेखन या सहलेखन किया है।
वे शान्ति कार्यकर्ता हैं और 'ता-आयुष' नामक संयुक्त इजराइल-फिलिस्तीनी आन्दोलन के संस्थापक सदस्य हैं। सन २००७ में उन्होने 'डार्क होप: वर्किंग फॉर पीस इन इजरायल ऐण्ड पैलेस्टाइन' नामक पुस्तक की रचना की।
वे हिब्रू और अंग्रेजी में द्विभाषी होने के साथ-साथ संस्कृत, हिन्दी, तमिल, तेलुगु के भी विद्वान हैं। इसके अलावा वे ग्रीक, रूसी, फ्रांसीसी, जर्मन, फारसी, अरबी, मलयालम को पढ़ लेते हैं। उनका विवाह ईलीन शुल्मन (Eileen Shulman) से हुआ है। इनके तीन पुत्र हैं।
निशागांधी पुरस्कार
निशागांधी पुरस्कार (मलयालम : നിശാഗന്ധി പുരസ്കാരം) केरल सरकार के पर्यटन विभाग के एक वार्षिक पुरस्कार है। यह नृत्य और संगीत के क्षेत्र में कलाकारों को सम्मानित किया है। पुरस्कार में 150000 रुपए, प्रशस्ति पत्र और प्रतिमा किया जाता है। यह हर साल जनवरी में निशागांधी महोत्सव के हिस्से के रूप में सम्मानित किया है।
पुरस्कार समारोह तिरुवनन्तपुरम में कनकक्कुन्नु पैलेस में निशागांधी थिएटर मैदान पर जगह लेता है। पुरस्कार के लिए राष्ट्रीय और अंतरराष्ट्रीय स्तर में त्योहार लोकप्रिय बनाने के लिए पेश किया गया था। नृत्यांगना मृणालिनी साराभाई को 2013 में पहला पुरस्कार सम्मानित किया गया। हिंदुस्तानी संगीतकार ललित जे राव और भरतनाट्यम् कलाकार पद्मा सुब्रमण्यम अगले वर्षों में पुरस्कार जीत लिया है। 2016 में इस पुरस्कार के सबसे हाल ही प्राप्तकर्ता प्रसिद्ध संगीत निर्देशक इलैयाराजा है।
फलोदी तहसील
फलोदी तहसील भारत के राजस्थान राज्य के जोधपुर ज़िले की ११ तहसीलों में से एक है। फलोदी तहसील में कुल ३८ ग्राम पंचायतें है।
इक्का सिंह
अंकित सिंह पटियाल एक भारतीय गायक ,रैपर ,संगीतकार तथा संगीत रचनाकार है। इन्होंने तमंचे (2014 फ़िल्म) में "इन दा क्लब" नामक गाना गाया था।
श्रीलंका क्रिकेट टीम भारत में २०१५ - १६ में
श्रीलंका क्रिकेट टीम ने २०१६ में भारत का दौरा किया है जिसमें भारतीय क्रिकेट टीम तथा श्रीलंका क्रिकेट टीम के बीच ३ ट्वेन्टी ट्वेन्टी मैचों की श्रृंखला ९ फ़रवरी से १४ फ़रवरी २०१६ को आयोजित की गई थी जिसका पहला मैच श्रीलंका ने भारत को हराया था तथा बाकी दोनों मैच भारत ने श्रीलंका को हराकर भारतीय क्रिकेट टीम ने श्रृंखला अपने नाम करदी थी।
तीबेस्ती पहाड़ियाँ
तीबेस्ती पहाड़ (), जिन्हें अरबी में जबाल तीबेस्ती () कहते हैं, उत्तर अफ़्रीका में चाड देश के उत्तरी भाग में और कम हद तक लीबिया के दक्षिणी भाग में स्थित एक पर्वतमाला है। तीबेस्ती पहाड़ियाँ सहारा रेगिस्तान के मध्य भाग में पड़ती हैं और इनका सबसे ऊँचा शिखर, ३४४५ मीटर ऊँचा एमी कुस्सी पहाड़, सहारा मरुभुमि का सबसे ऊँचा बिन्दु भी है।
स्कैंडिनेवियाई पहाड़
स्कैंडिनेवियाई पहाड़ (Scandinavian Mountains) या स्कैंडेस (Scandes) उत्तरी यूरोप के स्कैंडिनेवियाई प्रायद्वीप पर स्थित एक पर्वतमाला है। हालांकि यह पहाड़ियाँ अधिक ऊँची नहीं हैं फिर भी कुछ स्थानों पर यह अचानक बहुत गहरी खाईयाँ प्रस्तुत करती हैं। विषेशकर पश्चिमी छोर में इनकी उत्तरी सागर के साथ लगी खाईयाँ 'फ़्योर्ड' के नाम से विश्वप्रसिद्ध हैं। यह पर्वतमाला १,७०० किमी तक चलती है और ३२० किमी चौड़ी है।
मेसोथेरपि
मेसोथेरपि () बिना शल्यक्रिया के औषधियों के द्वारा की जाने वाली एक कृत्रिम सौंदर्य चिकित्सा है। इस क्रिया के तहत त्वचा के निचले मांसल भाग मे इंजेक्शन के द्वारा कई तरह के फार्मसूटिकल, पौधें से निकालने वाली, और होम्योपैथिक दवाएँ दी जाती हैं।
इन चिकित्स्किय उपचारों के कई सारे प्रकाशित अध्ययन भी मिलते हैं और युरोप और दक्षिणी अमेरका मे कई वषों से शरीर के उपर दवाइयों के इस मिश्रण के पड़ने वाले प्रभाव की विस्तृत विवेचना की गयी है। इस बात का कोई ठोस प्रमाण नही मिला है कि ये दवाएँ विशेष रूप से आडिपोस (वसा कोशिका) को टारगेट करतीं हैं। डियोकसिकेलिक के अपमार्जक प्रभाव के कारण होने वाला सेल लिसिस इसके नैदानिक प्रभाव का कारण हो सकता है।
२०१२ मे एक फ़ांसीसी प्रयोगशाला ने मेसोथेरपि उपचार के लिए दी जाने वाली दवा को तरल पॉडलेट के माध्यम से देने का तरीका खोज निकाला। इस पॉडलेटको चेहरे पर भाप लगाने वाले उपकरण मे डाल दिया गया और फिर उपकरण से निकलने वाली भाप के द्वारा चेहरे के रोमकूपों मे दवा पहुचाई गयी। यह अपने तरह की पहली खोज थी जिसके कारण का उपचार लोगों के उनके घरों मे ही प्रदान किया जा सका।
सर्वप्रथम माइकेल पीस्तोर (१९२४-२००३) ने वृहत नैदानिक शोध के उपरांत मेसोथेरपि की विधा की स्थापना की। १९४८ से १९५२ के मध्य अंतर्त्वचीय उपचार के क्षेत्र मे अंतरराष्ट्रीय स्तर पर शोध के अथक प्रयासो के बाद पीस्तोर की खोज को मानवीय मेसोथेरपि चिकित्सा प्रणाली के रूप मे लागू करने मे सफलता मिली। १९८७ मे फ्रांस के अकादमे नॅशनॅल्य दे मेडेसीने ने को एक विशिष्ट चिकित्सा प्रणाली के रूप मे मान्यता दी। यह ध्यान देने योग्य तथ्य है कि हालाँकि फ्रेंच समाज मे मेसोथेरपिको त्वचा के कई तरह के विकारो का उपचार करने वाली विधा के रूप मे मान्यता मिल चुकी है फिर भी इसे कहीं भी प्लास्टिक सर्जरी के तहत अथवा उसके विकल्प के रूप मे इस्तेमाल नही किया जाता। इसके बावजूद युरोप और दक्षिण अमेरिका के कई सारे देशों मे मेसोथेरपि एक सफल चिकित्सा प्रणाली मानी जाती है और दुनिया भर मे लगभग १८,००० चिकित्सक इसका उपयोग करते है।
पाँच दशकों से मेसोथेरपि के लगातार प्रयोग के बाद भी कई सारे चिकित्सक मेसोथेरपि की उपयोगिता को संदिग्ध ही मानते है और उनका कहना है कि इस उपचार प्रणाली पर किए गये अध्ययन इसके प्रभावों के निर्धारण के लिए पर्याप्त नही है। यहाँ पर सबसे प्राथमिक समस्या यह है कि कृत्रिम सौंदर्य चिकित्सा के सन्दर्भ मे मेसोथेरपि की उपयोगिता के बारे मे किए गये नैदानिक प्रयोग "उच्च गुणवत्ता वाले' नही माने जाते। हालाँकि इस विधा को कई सारे दर्द निवारक उपचारों - खास कर टेनडनिटिस, टेंडन कलिसिफिकसन, दंत चिकित्सा, आर्त्राइटिस और ल्यमफ़ेदेमा आदि में - के रूप मे मान्यता मिल चुकी है। साथ ही कई सारे केस स्टडी और नैदानिक शोधपत्र भी कृत्रिम सौंदर्य चिकित्सा के मामले मे मेसोथेरपि के तहत प्रयोग किए जाने वाले अवयवों का अध्ययन कर चूक हैं।
अमेरिका के प्लास्टिक सर्जरी चिकित्सकों के संघ ने भी मेसोथेरपि को मान्यता देने से इनकार कर रखा है। परंतु इनके मान्यता न देने पर भी विवाद है क्यूंकी मेसोथेरपि शल्य चिकित्सा प्रणाली है ही नही और बिना चीरफाड़ के कृत्रिम सौंदर्य चिकित्सा की अपनी विशेषता के कारण एक तरह से यह प्लास्टिक सर्जरी के उपयोगकर्तायों के लिए एक चुनौती ही है।
बैण्ड अन्तराल
ठोस अवस्था भौतिकी में बैण्ड अन्तराल (band gap) इलेक्ट्रान की ऊर्जा की वह परास (रेंज) है जिसमें किसी भी इलेक्ट्रान अवस्था (electron states) का अस्तित्व नहीं होता। इसे 'ऊर्जा अन्तराल' (इनर्जी गैप) भी कहते हैं। ठोसों के इलेक्ट्रानिक बैण्ड संरचना के ग्राफ में सामान्यतः संयोजी बैण्ड (वैलेंस बैंड) की ऊपरी सीमा तथा चालन बैण्ड (कंडक्शन बैंड) की निचली सीमा के ऊर्जा के अन्तर को बैण्ड अन्तराल कहते हैं। (कुचालकों एवं अर्धचालकों में)
गद्दोपुर
गद्दोपुर (Gaddopur) भारत के उत्तर प्रदेश राज्य के अयोध्या जिले में स्थित एक बस्ती है। यह मूल रूप से एक गाँव था लेकिन अब फैज़ाबाद तहसील के समीप स्थित एक औद्योगिक क्षेत्र बन गया है।
खरसिया
खरसिया (Kharsia) भारत के छत्तीसगढ़ राज्य के रायगढ़ ज़िले में स्थित एक नगर है।
रवि त्रिपाठी
रवि त्रिपाठी/रवि के त्रिपाठी (जन्म ४ फरवरी, १९७८) एक प्रख्यात भारतीय पार्श्वगायक, संगीतकार, संगीत निर्देशक, अभिनेता व टेलीविजन मेज़बान हैं। इन्हें सोनी एंटरटेनमेंट टेलीविजन के रियालिटी शो इंडियन आइडल (सीजन २) से ख्याति मिली। उन्होंनें दूरदर्शन के क्लोज-अप-परफॉर्मर जैसे कार्यक्रम की मेज़बानी की हैं।
रवि त्रिपाठी का जन्म उत्तर प्रदेश में ४ फरवरी, सन १९७८ को हुआ। इनके पिता श्रीकृष्ण त्रिपाठी, प्रतापगढ़ जिला के लालगंज तहसील में भूमि एवं जल संरक्षण विभाग]में अधिकारी रहें है और माँ श्रीमती सुमित्रा त्रिपाठी एक गृहणी हैं। त्रिपाठी ने गायन की शुरुआत चार वर्ष की आयु से की। वे पटियाला घराने से आते हैं, और बेल्हा प्रतापगढ़ के पैत्रिक निवासी हैं।
रवि लखनऊ विश्वविद्यालय सें स्नातक हैं। कुछ वर्ष तक भातखंडे संगीत विश्वविद्यालय से संगीत की शिक्षा प्राप्त की। बाद में वे प्रसिद्ध संगीतकार सुरेश वाडकर के संगीत के गुण सीखे।
वर्ष १९९२ में रवि मुम्बई आए जहाँ पर उनकी मुलाकात महान संगीतकार रवीन्द्र जैन से हुई, उसके बाद वह सफलता के मुकाम पर पहुंचा तो मुम्बई की कई नामी-गिरामी सख्सियत से मुलाकात हुई, और रवि इण्डियन आइडल के साथ ही कई सीरियलों व रंग मंचों के माध्यम से देश के कोने-कोने में अपने आवाजों का जादू बिखेर दिया। वर्ष २००६ में इण्डियन आइडल के दूसरे सीजन में टॉप फाइनलिस्ट मे जगह बनाने के बाद रवि ने दूरदर्शन के संगीत रियालिटी शो क्लोज-अप-परफोर्मर की मेज़बानी की।
अक्षय कुमार व दीपिका पादुकोण स्टारर फिल्म चाँदनी चौक टू चाइना से बॉलीवुड में फिल्मी कैरियर शुरूआत हुई, जिसमे रवि ने बप्पी लहरी के साथ 'इंडिया से आया तेरा दोस्त' गाना गाया। रवि के डेब्यूट एलबम 'बांते' को भी संगीत प्रेमियो द्वारा काफी सराहना मिली। टाइम्स म्यूजिक द्वारा प्रस्तुत एलबम बाते, जिसे जगजीत सिंह, सुरेश वाडकर, रविन्द्र जैन, निदा फ़ाज़ली की उपस्तिथी में गायक सोनू निगम द्वारा मुंबई में लॉन्च किया गया।
त्रिपाठी ने सोनी टीवी, इमेजिन, स्टार प्लस, जी टीवी, ई टीवी, एवं लाइफ ओके जैसे कई टीवी वाहिकाओं के लिए संगीत किया। इन वाहिकाओं मे आने वाली सीरियल्स के लिए बैकग्राउंड गीत व सीरियल्स के टाइटल गीत भी गाएं।
वर्ष २००९ में रवि त्रिपाठी ने एशियाई खेल के काउंटडाऊन शो में हॉलीवुड स्टार जैकी चैन के साथ परफॉर्म कर चीन में भारत का प्रतिनिधित्व किया। साथ ही एशियाई खेल के समापन समारोह मे भी उन्हें आमंत्रित किया गया, जहाँ उन्होंने ऑस्कर विजेता ए. आर. रहमान का जय हो गाना गाया।
रवि वर्ष २०१६ की आगामी बॉलीवुड रेड सिग्नल में संगीत दे रहे है, जिसमे कैलाश खेर ने भी आवाज दिया है। बतौर संगीत निर्देशक यह रवि की पहली बॉलीवुड फिल्म हैं।
वर्ष २०१६ में रवि निर्देशक रवि कश्यप की भोजपुरी फिल्म भौजी आई हमार अंगना में बतौर अभिनेता डेब्यू कर रहे है। इस फिल्म में रवि मुख्य किरदार निभा रहे है। साथ ही अभिनेत्री अंजना सिंह और अभिनेता विक्रम सिंह भी मुख्य किरदार में है।
आशा पूरा
आशा पूरा एक छोटा सा गांव है जो राजस्थान जोधपुर ज़िले की रक तहसील ओसियां तहसील का एक गांव है। गांव की जनसंख्या २०११ की जनगणना के अनुसार १३१३ है।
बाना का बास
बाना का बास भारत के राज्य राजस्थान तथा जोधपुर ज़िले में स्थित एक छोटा सा गाँव है तथा यह तिंवरी तहसील के अंतर्गत आता है। इसमें एक राजस्व ग्राम वीर तेजानगर है। इस गाँव में निवास करने वाले लोगों की आजीविका का मुख्य साधन कृषि है तथा गाँव में जाट एवं बिश्नोई जाति के बाना गोत्र के लोगों की अधिकता के कारण ही इस गाँव का नाम बाना का बास रखा।लेकिन हमारे इस गांव में मेघवाल समाज के लोग भी काफी संख्या में रहते है बिश्नोई खिलेरी बाना जाति के लोग रहते हैं जाट भील मेघवाल राजपूत वाघेला राजपूत कुमार सुथार राजपुरोहित नाई दर्जी साद स्वामी अनेक जाति के लोग या निवास करते हैं या धार्मिक स्थल भी है रामधाम बाना का बास राधे कृष्ण मंदिर जंभेश्वर मंदिर महादेव मंदिर बालाजी मंदिर रामदेव मंदिर राजकीय माध्यमिक उच्च माध्यमिक विद्यालय बाना का बास 9:10 विद्यालय है ग्राम पंचायत बाना का बास राजस्व गांव वीर तेजा नगर किसान वर्ग यहां ज्यादा है खेती का काम है बाना का बासगाँव की जनसंख्या २०११ की जनगणना के अनुसार २९५६ है। इसके नज़दीकी गाँवों में चेराई खेतासर ,खाबड़ा खुर्द तथा तिंवरी इत्यादि हैं।
बापिणी
बापिणी एक छोटा सा गांव है जो जोधपुर ज़िले की ओसियां तहसील में स्थित है गांव का पिन कोड ३४२३११ है जिसका मुख्यालय आऊ है। बापिणी गांव की जनसंख्या २०११ की जनगणना के अनुसार ३४६७ है।
बारां खुर्द
बारां खुर्द एक ओसियां तहसील तथा राजस्थान जोधपुर ज़िले का एक गांव है जिनकी २०११ की जनगणना के अनुसार ३८४३ है।
डोन्गरक पहाड़ियाँ
डोन्गरक पहाड़ियाँ (Scandinavian Mountains) दक्षिण-पूर्वी एशिया की एक पर्वतमाला है जो लाओस, थाईलैण्ड और कम्बोडिया देशों में स्थित है। इसके पहाड़ कम्बोडिया व थाईलैण्ड के कुछ भागों के बीच में एक प्राकृतिक अंतरराष्ट्रीय सीमा भी बनाते हैं। ख्मेर भाषा में डोन्गरक का अर्थ 'सामान उठाने वाला डंडा' होता है।
नीले पहाड़ (जमैका)
ब्लू माउंटन्ज़ (Blue Mountains), अर्थात नीले पहाड़, कैरेबियाई सागर में स्थित जमैका द्वीप व देश की सबसे लम्बी पर्वतमाला है। जमैका का सबसे ऊँचा पर्वत, २२५६ मीटर लम्बा ब्लू माउंटन पर्वत भी इसी पर्वतमाला में शामिल है। यहाँ से द्वीप के उत्तरी व दक्षिणी तट दोनों दिखते हैं और साफ़ दिनों में दूर से क्यूबा द्वीप का किनारा भी नज़र आता है। इस पर्वतमाला में विश्वप्रसिद्ध ब्लू माउंटन कॉफ़ी भी उगती है, जो दुनिया की सबसे महंगी कॉफ़ी मानी जाती है।
पाकाराइमा पहाड़ियाँ
पाकाराइमा पहाड़ियाँ (अंग्रेज़ी: Pacaraima Mountains, स्पेनी: Sierra Pacaraima) दक्षिण अमेरिका के गयाना देश में स्थित एक पर्वतमाला है। यह पूर्व से पश्चिम ८०० किमी तक चलती है और २,८१० मीटर (९,२२० फ़ुट) लम्बा रोराइमा पर्वत (Mount Roraima) इसका सबसे ऊँचा पहाड़ है। यह गयाना की ब्राज़ील व वेनेज़ुएला के साथ लगी अंतरराष्ट्रीय सीमाओं के समीप हैं। पाकाराइमा पहाड़ियाँ की श्रेणियाँ अपने उत्तर में स्थित ओरिनोको नदी की घाटी को अपने से दक्षिण में स्थित आमेज़ोन नदी के क्षेत्र से बांटती हैं।
तुलनात्मक सुलाभ
तुलनात्मक सुलाभ (comparative advantage) की संकल्पना के अनुसार, कुछ व्यक्ति, फर्म या राष्ट्र अन्य व्यक्तियों, फर्मों या राष्ट्रों की अपेक्षा कम मूल्य में उत्पादित कर सकते हैं। तुलनात्मक सुलाभ का सिद्धान्त (principle of comparative advantage) अन्तरराष्ट्रीय व्यापार की मूलभूत संकल्पना है जो कहती है कि राष्ट्र उन वस्तुओं के निर्माण और निर्यात में विशिष्टता प्राप्त करने की ओर अग्रसर होते हैं जिनको वे अन्य की अपेक्षा कम मूल्य पर उत्पन्न करने की क्षमता रखते हैं, तथा उन वस्तुओं का आयात करते हैं जिनका उत्पादन वे दूसरों की अपेक्षा अधिक मूल्य पर ही कर सकते हैं
तुलनात्मक सुलाभ का सिद्धान्त, अंग्रेज अर्थशास्त्री डेविड रिकार्डो (David Ricardo) ने १८१७ में अपनी पुस्तक ' Principles of Political Economy and Taxation' में प्रतिपादित किया था। यह सिद्धान्त आदम स्मिथ के निरपेक्ष मूल्य सुलाभ (absolute cost advantage) सिद्धान्त का विस्तार या संशोधन कहा जा सकता है।
टोगो पहाड़ियाँ
टोगो पहाड़ियाँ (Togo Mountains) अफ़्रीका के पश्चिमी भाग में स्थित टोगो देश में एक पर्वतमाला है जो उस देश के मध्य से गुज़रती है और पूर्व में बेनिन देश और पश्चिम में घाना देश में भी जाती हैं। घाना में यह पहाड़ियाँ अक्वापिम पहाड़ (Akwapim Hills) और बेनिन में आताकोरा पहाड़ (Atakora Mountains) के नाम से जानी जाती हैं। भूतकाल में अफ़्रीकी जंगली कुत्ता इस पर्वतमाला में रहता था लेकिन अब उसे इस भूभाग से खदेड़ा जा चुका है।
मन्दारा पहाड़ियाँ
मन्दारा पहाड़ियाँ (Mandara Mountains) पश्चिम अफ़्रीका में एक ज्वालामुखी पहाड़ों की पर्वतमाला है जो २०० किमी तक नाइजीरिया व कैमरून की अंतरराष्ट्रीय सीमा के उत्तरी भाग में फैली हुई है। इनका विस्तार दक्षिण में बेनुए नदी से लेकर उत्तर में कैमरून के मारुआ शहर तक है।
एडगर मिशेल
एडगर मिशेल (अँग्रेजी: Edgar Dean Mitchell, 17 सितंबर 1930 - 4 फ़रवरी 2016) एक अमेरिकी अंतरिक्ष यात्री थे, जिनका 4 फरवरी, 2016 को वेस्ट पाम बीच, फ्लोरिडा में निधन हो गया। वे 1971 में चंद्रमा से जुड़े अपोलो-14 मिशन के सदस्य थे। उनके साथ अपोलो-14 मिशन में एलन बी. शेपर्ड जूनियर और ए.एटुअर्ट रोसा भी शमिल थे। एडगर चंद्रमा पर पहुंचने वाले छठे व्यक्ति थे। उन्होने एक पुस्तक ‘द वे ऑफ द एक्सप्लोरर’ (the way of the exploror) भी लिखी।
कल मदो
कल मदो (Cal Madow) या अल-मदो (علمدو‎, Al Mado) पूर्वोत्तरी सोमालिया में स्थित एक पर्वतमाला है। हालांकि सोमालिया एक शुष्क देश है, इस पहाड़ी क्षेत्र में ७००-८०० मीटर की ऊँचाई पर एक फैला हुआ जंगल है, जहाँ वर्षा और धुंध से पौधों को पानी मिलता रहता है। यहाँ के घने जंगल में कई पशु-पक्षी भी अपना घर बनाते हैं।
मुंदोता दुर्ग और महल
मुंदोता दुर्ग और महल लगभग १५५० में बनाया गया एक दुर्ग तथा महल है। यह दुर्ग राजपूती वास्तुकला तथा मुग़ल वास्तुकला में निर्मित है यह जयपुर के मुंदोता कस्बे में स्थित है। मुंदोता पर नथावत वंश के कच्छहवा राजवंश के शासकों ने शासन किया था।  महल लगभग १५५० में ठाकुर जसवंत सिंह ने बनवाया था। तब मुग़ल शासक अकबर का दमदबा था।
डम्पी लेवल
डम्पी लेवल (dumpy level), एक प्रकाशीय उपकरण है जिसका उपयोग समान क्षैतिज तल में बिन्दुओं को स्थापित करने या समान क्षैतिज तल में स्थित बिन्दुओं को जाँचने के लिये किया जाता है। इसको 'राजगीर का स्वचालित लेवल' या 'स्वचालित लेवल' भी कहते हैं। पहले त्रिपाद को को किसी सुविधाजनक जगह में जहां से bm को देखा जा सके सेट करते है और त्रिपाद में डम्पी लेवल को फिक्स किया जाता है उसके बाद त्रिपाद के सहायता से डम्पी लेवल को छैतिज किया जाता है । उसके बाद डम्पी लेवल को 90 डिग्री घुमा कर उसका स्पिरिट लेवल से छैतिज है या नई जाँच लेते है न हो तो छैतिज कर लेते है । उसे दोबारा 90 घुमा क्र देखते है इस तरह सभी दिशा घुमाकर देखते है और छैतिज करते है। उसके बाद गज को bm पर रख कर BS देखते है और BS को BM से जोड़कर HI निकाल लेते है और गज को अगले स्टेशन में ले जाते है व उसी लेवल से पथ्यांक निकालते है पाठयाँको को HI से घटाने पर उन स्टेशनों का RL निकाल लेते है पहले पहले स्टेशन का पथयंक लेते है bm कहलाता है अंतिम पथयंक fs कहलाता है और उनके मध्य की सभी पठायंक is कहलाता है
तेनाकुरु पहाड़
तेनाकुरु पहाड़ (Mount Tenakourou) पश्चिमी अफ़्रीका में माली और बुर्कीना फ़ासो देशों की सीमा पर खड़ा एक पहाड़ है। यह बुर्कीना फ़ासो का सबसे ऊँचा बिन्दु भी है।
सोलरेसोल
सोलरेसोल एक कृत्रिम भाषा है, जो 1827 में बनाई हुई थी। "फ्रेंकोइस सुड्रे" इस पर आधारित पुस्तक इनकी मौत के बाद वर्ष 1866 में प्रकाशित हुआ था। लेकिन इसके कुछ वर्ष पश्चात ही अन्य भाषाओं ने इसकी जगह ले ली।
अहिंसा की मूर्ति
अहिंसा की मूर्ति मांगीतुंगी, नासिक, महाराष्ट्र में स्थित हैं। मूर्ति की ऊंचाई १०८ फीट है।  मूर्ति ऋषभगिरी पहाड़ी पर स्थित है। मांगी तुंगी एक सिद्ध क्षेत्र है, यानि की यहाँ से कई मुनियों ने मोक्ष प्राप्त किया है। इसीलिए जैन धर्मावलम्बियों के लिए यह एक प्रमुख तीर्थ स्थल है। ऐसा माना जाता है की श्री राम और उनके सेनापति ने यहीं से मोक्ष प्राप्त किया था।
फ़िजीयाई भाषा
फ़िजीयाई भाषा () दक्षिण प्रशांत महासागर कें स्थित फ़िजी के द्वीपों पर बोली जाने वाली मलय-पोलेनीशियाई शाखा की एक ऑस्ट्रोनीशियाई भाषा है। फ़िजी की १९९६ की जनगणना के अनुसार इसे लगभग ३.५ लोग मातृभाषा के रूप में बोलते थे। फ़िजी के १९९७ के संविधान में फ़िजीयाई को फ़िजी हिन्दी व अंग्रेज़ी के साथ-साथ उस देश की राजभाषा होने का दर्जा मिला है।
रातू
रातू (Ratu) दक्षिणी प्रशांत महासागर के फ़िजी द्वीप समूह के मूल निवासियों में मुखिया का दर्जा रखने वाले पुरुषों की उपाधि है। इसी सामाजिक स्तर की महिलाओं को आँजी (लिखने में Adi, हालांकि उच्चारण आँजी) कहा जाता है। इन्डोनीशिया के जावा द्वीप पर भी मलय भाषा में भी पारम्परिक रूप से राजाओं व राजकुँवरों को 'रातू' कहा जाता है।
फ़िजीयाई भाषा में 'तू' का अर्थ 'मुखिया' है और 'रा' कई उपाधियों में आगे लगाई जाने वाली ध्वनि है। मलय भाषा में भी यह शब्द इसलिये मिलता है क्योंकि मलय और फ़िजीयाई दोनों मलय-पोलेनीशियाई भाषाएँ हैं और इनमें कई सजातीय शब्द हैं।
जांबाज सिंदबाद
जांबाज सिंदबाद एक भारतीय काल्पनिक साहसिक धारावाहिक है जो ज़ी टीवी पर 27 दिसम्बर 2015 से चल रहा है। कार्यक्रम सिंदबाद द सैलर पर आधारित है। इसके निर्माणकर्ता सागर पिक्चर्स है।
विति लेवु
विति लेवु (Viti Levu), जिसका स्थानीय उच्चारण विचि लेवु (ˈβitʃi ˈleβu) है, दक्षिणी प्रशांत महासागर में स्थित फ़िजी देश व द्वीप समूह का सबसे बड़ा द्वीप है। फ़िजी की अधिकांश जनसंख्या (लगभग ७०%) इसी द्वीप पर रहती है और उस देश की राजधानी सूवा भी यहीं स्थित है। अधिकतर लोग तटवर्ती क्षेत्रों पर रहते हैं जबकि द्वीप के अंदरूनी इलाक़ों में जन-घनत्व कम है।
फ़्रीडम २५१
फ़्रीडम २५१ एक भारतीय एंड्रॉइड मोबाइल फोन है। जो आजतक का सबसे सस्ता फोन है। फ़्रीडम २५१ मोबाइल को १७ फ़रवरी २०१६ को लॉन्च किया गया था जिसको ऑनलाइन ऑर्डर के लिए १८फ़रवरी सुबह ६बजे से २१ फ़रवरी तक रखा है। हालांकि ६ बजते ही वेबसाइट का खुलना बन्द हो गया था। समाचार पत्रों के अनुसार वेबसाइट क्रेश हो गई है तथा अब १९ फ़रवरी से ऑर्डर कर सकते है।  यह फोन नोएडा की एक कम्पनी रिंगिंग बैल्स प्राइवेट लिमिटेड नामक कम्पनी है तथा यह फोन डिजिटल भारत तथा मेक इन इंडिया के तहत बनाया गया है। कुछ समाचार पत्रों ने बताया है कि यह मोबाइल भारत में नहीं बनाया गया है बल्कि चीन में बनाया गया है। पहले दिन मोबाइल को खरीदने के लिए काफी हलचल रही थी लेकिन वेबसाइट के क्रैश होने की वजह से १८ फ़रवरी को ऑर्डर रोकना पड़ा तथा फिर १९ फ़रवरी को चालू किया गया। १९ फ़रवरी २०१६ में फिर से ऑनलाइन ऑर्डर शुरू किये गए इसके सन्दर्भ में टाइम्स ऑफ़ इंडिया ने फ्रीडम २५१ की पूरी बडीखबर को बताया कि दूसरे दिन भी ३० हज़ार ऑर्डर होने बाद फिर से वेबसाइट क्रैश हो गई।  अंततः फ़्रीडम २५१ ने १९ फ़रवरी को ही ऑनलाइन ऑर्डर लेना बन्द कर पड़ा। समाचार पोर्टल हिन्दुस्तान टाइम्स ने कहा है कि पहले दिन यानी १८ फ़रवरी २०१६ को लगभग २.८ करोड़ मोबाइल ऑर्डर किये गए। हिन्दुस्तान टाइम्स कहना है कि अंततः कुल ७.७५ करोड़ मोबाइल ऑर्डर किये गए फिर वेबसाइट से ऑर्डर करना बन्द कर दिया है जबकि फाइनेंसल बताया है कि कुल ५करोड़ मोबाइल ऑर्डर किये गए।
फ़्रीडम २५१ को लेकर काफी विवाद चल रहा है कई नेताओं ने साफ - साफ कहा है कि यह कोई बड़ा घोटाला है , साथ ही अमर उजाला पत्रिका न्यूज़ तथा कई और समाचार पत्रों ने यही लिखा है कि २५१ में तो कोई अच्छा मोबाइल का कवर तक नहीं मिलता है वहीं यह मोबाइल खुद २५१ में मिल रहा है। तथा बीबीसी हिन्दी ने लिखा है कि २५१ में तो मैमरी कार्ड भी नहीं मिलती है। ।  अमर उजाला समाचार पत्र ने एक नया खुलासा किया है कि फ़्रीडम २५१ के मालिक मोहित गोयल पहले एक किराने की दुकान पर काम करते थे।
अंततः कई विवादों के बाद फ़्रीडम २५१ के मालिक मोहित गोयल ने ०९ जुलाई २०१६ को यह ऐलान किया कि अब जल्द ही मोबाइल को ऑर्डर करने वालों तक पहुंचाया जायेगा। और ०९ जुलाई २०१६ को ऑर्डर देना आरम्भ भी कर दिया गया , ११ जुलाई २०१६ को दैनिक जागरण समाचार पत्र के अनुसार रिंगिंग बेल्स कम्पनी ने आखिरकार मोबाइलों को डिलीवरी करना शुरू कर ही दिया जिसमें २२४० मोबाइल आगे भेज दिया गया है जो जल्द ही ग्राहकों तक पहुंच जाएगा। रिंगिंग बेल्स कम्पनी के मालिक मोहित गोयल यह भी दावा किया है कि वो खुद घाटा खाकर इतना सस्ता फोन आगे दे रहे हैं।
इनके अलावा कम्पनी ने यह भी दावा किया है कि वो जल्द ही एलईडी टीवी बाजार में उतारेंगे।
सेर्रो पेरो
सेर्रो पेरो (Cerro Peró) दक्षिण अमेरिका के पैराग्वे देश का सबसे ऊँचा पहाड़ व बिन्दु है। इसे गुआरानी भाषा में त्रेस कान्दू (Tres Kandu) कहा जाता है।
चाहताय उलुसोय
चाहताय उलुसोय या चाग़ताई उलुसोय, (Çağatay Ulusoy; जन्म: 23 सितम्बर, 1990) तुर्की का एक मॉडल और अभिनेता है जिसने तुर्की भाषा के धारावाहिक फरीहा (तुर्की: Adını Feriha Koydum ) में निभाये गये अपने चरित्र "एमिर साराफोग़्लु" से प्रसिद्धि पाई है। फेरिहा के अलावा चाहताय ने एक अन्य लोकप्रिय धारावाहिक 'मेदजेज़िर' (Medcezir) में भी मुख्य भूमिका निभाई है।
हिन्दी सेवा समिति
हिन्दी सेवा समिति एक हिन्दी सेवी संस्था है जिसका उदेश्य हिन्दी भाषा का संरक्षण, संवर्धन एवं प्रचार करना है।
समिति का विचार है कि वर्तमान समय में सूचना तकनीकी समाज में अति प्रचलित एवं प्रभावशाली है, अतैव समिति इन पर भी सक्रिय रहने में कार्यरत है ताकि अल्प समय में अधिक से अधिक व्यक्तियों पर प्रभाव डाला जा सके। समिति हिन्दी भाषा के कवियों, लेखकों, साहित्यकारों, विधार्थियों एवं जन साधारण को हिन्दी भाषा से सम्बंधित किसी भी प्रकार की सहायता करने हेतु सदा तत्पर एवं सदैव प्रतिबद्ध होकर कार्यरत है।
समिति का यह भी विचार है कि हिन्दी भाषा की अस्मिता को बनाए रखने के लिए प्रत्येक नागरिक का उत्तरदायित्व बनता है। इसी दिशा में हिन्दी सेवा समिति समस्त राष्ट्रीय, क्षेत्रीय, शैक्षिक और सांस्कृतिक पक्षों को समन्वित और सक्रिय रूप देने के लिए दृढ़ संकल्पित है। हिन्दी के पठन-पाठन, अध्ययन-अनुशीलन में सम्पूर्ण भारतीय मनीषा की गरिमामयी परम्परा को अक्षुण्ण रूप से विकसित और परिवर्द्धित करने का सतत प्रयास हिन्दी सेवा समिति सदैव करती रहेगी।
सेंगर
सेंगर एक भारतीय उपजाति अथवा गोत्र समुदाय है जो राजपूत जाति के अंतर्गत आता है। वर्तमान में इस समुदाय के लोग मुख्य रूप से उत्तर प्रदेश के इटावा जनपद और आसपास के क्षेत्रों में निवास करते हैं जहाँ इनके नाम पर सेंगर नदी है; दूसरा प्रमुख क्षेत्र उत्तर प्रदेश का बलिया जिला और इसके आसपास के जिले तथा सटे हुए बिहार के इलाके हैं जहाँ लखनेसर नामक स्थान इनका प्रमुख केंद्र था। इटावा क्षेत्र में राजपूत आबादी बसाने का श्रेय सेंगर वंश के राजपूतों को दिया जाता है। यहाँ विधूना तहसील में इनकी काफ़ी संख्या में आबादी है। बलिया जनपद के अलावा आसपास के जिलों, मऊ आजमगढ़ इत्यादि में इनकी आबादी प्रमुख रूप से है।
सेंगर नामोत्पत्ति के बारे में एक मत के अनुसार माना जाता है कि ये राम की बहन शांता और श्रृंग ऋषि के वंशज हैं, जिन्हें श्रृंगवंशीय राजपूत कहा जाता है।
विल्हेल्मीना पहाड़ियाँ
विल्हेल्मीना पहाड़ियाँ (अंग्रेज़ी: Wilhelmina Mountains, डच: Wilhelminagebergte) दक्षिण अमेरिका के सूरीनाम देश की एक पर्वतमाला है जो मध्य सूरीनाम में पूर्व-से-पश्चिम ११३ किमी तक चलती है। यह पहाड़ियाँ जंगलों से घिरी हुई हैं और इनमें ३,००० वनस्त्पति जातियों के अलावा कई स्थानीय प्राणी भी रहते हैं। सूरीनाम का सबसे ऊँचा शिखर, १२८० मीटर लम्बा यूलियानाटोप (Julianatop, कुछ सूत्रों के अनुसार १२३० मीटर ऊँचा) भी इसी पहाड़ी शृंखला में स्थित है।
राजस्थान के महलों की सूची
राजस्थान अपनी ऐतिहासिक हवेलियों, दुर्गों और राजमहलों के लिए प्रसिद्ध है। इनमें से कुछ के नाम नीचे दिए हैं-
कोर्दिल्येरा देल कोन्दोर
कोर्दिल्येरा देल कोन्दोर (स्पेनी व अंग्रेज़ी: Cordillera del Cóndor) दक्षिण अमेरिका की ऐन्डीज़ पर्वतमाला के पूर्वी भाग की एक उपशृंखला है जो ईक्वाडोर और पेरू देशों की सीमा पर खड़ी है। यह उत्तर-से-दक्षिण लगभग १५० किलोमीटर तक चलती है और इसका सबसे ऊँचा बिन्दु २,९०० मीटर (९,५०० फ़ुट) से ज़रा अधिक है।
ईक्वाडोर और पेरू के बीच में कोर्दिल्येरा देल कोन्दोर क्षेत्र में स्थित अंतरराष्ट्रीय सीमा को लेकर लगभग १६० वर्षों तक विवाद चला आ रहा था। सन् १९९५ में उनमें एक झड़प हुई जिसमें १५० के आसपास लोग मारे गये। यह सेनेपा युद्ध (Cenepa War, Guerra del Cenepa) के नाम से जाना जाता है और जनवरी २६ से फ़रवरी २८ (यानि लगभग एक महीने) तक चला। इसके उपरांत दोनों पक्षों के बीच बातचीत हुई और १९९८ में उन्होंने एक शांति संधि करी जिसमें अंतरराष्ट्रीय सीमा पर भी समझौता किया गया।
मेक्सिन बर्नस्टेन
मेक्सिन बर्नस्टेन टाटा सामाजिक विज्ञान संस्थान हैदराबाद में व्याख्याता है। अपनी दोस्त जयनिबकर के साथ ,मेक्सिन बर्नस्टेन ने कई किताबे लिखी जो जो कि मराठी भाषा संबंधित व्याकरण और शब्द कोष लिखा है, जो की मराठी भाषा सिखने तथा पढने में काफी योगदान है। १९७८ में मेक्सिन बर्नस्टेन प्रगट शिक्षा संस्थान की स्थापना की।
मेक्सिन बर्नस्टेन का जन्म जॉन बर्नस्टेन और आलिया बर्नस्टेन के संतान के रूप मिशिगन,संयुक्त राज्य अमेरिका में अक्टूबर 7, 1935 मे हुआ।
विदारी नवप्रवर्तन
वह नवप्रवर्तन जो नया बाजार और नया नेटवर्क निर्मित करता है और अन्ततः वर्तमान बाजार और नेटवर्क को छिन्न-भिन्न करके बाजार में स्थापित अग्रणी कम्पनियों को हटा देता है, उसे विदारी नवप्रवर्तन (disruptive innovation) या विदारी प्रौद्योगिकी (डिस्रप्टिव टेक्नॉलॉजी) कहते हैं।
उदाहरण :
न्यू हेब्रिडीज़
न्यू हेब्रिडीज़ (New Hebrides) दक्षिणी प्रशांत महासागर में स्थित एक देश था जो अब वानूआतू देश के नाम से जाना जाता है। यह मॅलानिशिया भूक्षेत्र का भाग है और यहाँ के स्थानीय निवासी मॅलानिशियाई लोग हैं। सन् १६०६ ईस्वी में, जब स्पेन के खोजयात्री यहाँ आ धमके, यहाँ पर मानवी बसेरा ३००० वर्ष से चला आ रहा था। १८वीं सदी में यहाँ ब्रिटेन और फ़्रांस ने यहाँ अपनी साम्राज्यवादी सत्ता जमा ली और यह विश्व के उन बहुत ही कम क्षेत्रों में थे जहाँ दो यूरोपीय ताक़तों ने संयुक्त रूप से राज किया। १९८० में यहाँ वानूआतू का राष्ट्र स्वतंत्र हो गया।
न्यू हेब्रिडीज़ का नाम स्कॉटलैण्ड के हेब्रिडीज़ द्वीप समूह पर रखा गया था।
पृथ्वी प्रणाली विज्ञान
पृथ्वी प्रणाली विज्ञान (Earth system science) के अंतर्गत पृथ्वी के विभिन्न घटकों, अर्थात वातावरण, समुद्रों, क्रायोस्फीयर, भूमंडल और जीवमंडल के बीच जटिल संबंधों की समझ शामिल है। पृथ्वी प्रणाली के बारे में जानकारी से, जलवायु, मौसम और प्राकृतिक खतरों की भविष्यवाणी में सुधार करने में मदद प्राप्त होती है।
पृथ्वी प्रणाली विज्ञान संगठन (ईएसएसओ)
हार्पर ली
हार्पर ली (28 अप्रैल, 1926 - 19 फ़रवरी, 2016) एक अमरीकी उपन्यासकार थीं जो अपने उपन्यास "टू किल अ मॉकिंगबर्ड" () के लिए विख्यात हैं।
एस्पिरितु सान्तो द्वीप
एस्पिरितु सान्तो (Espiritu Santo) प्रशांत महासागर के दक्षिणी भाग में स्थित वानूआतू देश का सबसे बड़ा द्वीप है। यह प्रशांत महासागर के मॅलानिशिया क्षेत्र के न्यू हेब्रिडीज़ द्वीप समूह का भाग है। वानूआतू का दूसरा सबसे बड़ा शहर, लूगनविल (Luganville), इसी द्वीप पर बसा हुआ है।
तिर्यक आक्रमण
तिर्यक आक्रमण (तिरछा आक्रमण / oblique order) एक सैन्य युक्ति (tactic) है जिसमें आक्रमणकारी सेनानायक किसी चुने हुए स्थान पर अपनी अधिकांश शक्ति झोंक देता है और शेष शक्ति को शेष स्थानों पर लगाता ताकि शत्रुसेना को रोका जा सके। ऐसा करके कमजोर या समान शक्ति वाला सेनानायक (भी) एक या कुछ स्थानों पर शत्रु सेना पर भारी पड़ जाता है। इसके बाद सेनानायक शत्रु को पूर्णतः पराजित करने का प्रयत्न करता है। इस विधि की मान्यता है कि अपनी शक्ति को केन्रित करके ही सफलता प्राप्त की जा सकती है, शक्ति को सब जगह समान रूप से बांटने से आप कमजोर बने रहते हैं।
प्रशा के फ्रेड्रिक द्वितीय की सेना, आक्रमण की इस युक्ति का प्रयोग करने के लिये प्रसिद्ध थी।
मानसिक प्रक्रिया
मस्तिष्क द्वारा किये जाने वाले कार्यों को मानसिक प्रक्रियायेँ (Mental process) या मानसिक कार्य (mental function) कहते हैं। मनोविज्ञान, व्यवहार और मानसिक प्रक्रियाओं का अध्ययन करता है।
प्रमुख मानसिक प्रक्रियाएं ये हैं- संवेदन (perception), स्मृति, चिन्तन (कल्पना करना, विश्वास, तर्क करना आदि) संकल्प (volition), संवेग (emotion) आदि।
व्यवहार का अधययन करते समय मनाेवैज्ञानिकाें के लिये उन प्रक्रियाआें काे समझना सबसे महत्वपूर्ण है, जाे सामूहिक रूप से किसी विशेष व्यवहार काे प्रभावित करती हैं। प्रमुख मनाेवैज्ञानिक प्रक्रियाएं निम्नलिखित हैं-
संवेद
संवेद या इन्द्रियबोध (sense) उन शारीरिक क्षमताओं को कहते हैं जिनसे प्राप्त हुए ज्ञान से किसी जीव को अपने वातावरण का बोध होता है। मनुष्यों में पाँच प्रमुख संवेदी अंग (इन्द्रियाँ) हैं- देखना (आँखों से), सुनना (कानों से), छूना (त्वचा से), सूंघना (नाक से) और स्वाद लेना (जीभ से)। किन्तु मनुष्य में इनके अलावा भी बहुत से संवेदों को ग्रहण करने की क्षमता होती है, जैसे ताप आदि। अन्य जानवरों में अलग इन्द्रियबोध होते हैं, जिसे की कुछ मछलियों में पानी के दबाव के लिए इन्द्रियाँ होती है जिनसे वे आराम से बता पाती हैं के आसपास कोई अन्य मछली हिल रही है के नहीं। कुछ अन्य जानवर पानी में विद्युत् या चुम्बकीय क्षेत्रों में परिवर्तन को भांप लेते हैं - या शिकार करने के लिए बहुत लाभकारी होती है क्योंकि हर अन्य जीव अपने आसपास विद्युत् क्षेत्र पर प्रभाव डालता है।
जैसे ही इन्द्रियाँ अपने वातावरण में किसी चीज के बारे में ज्ञान प्राप्त कर लेती हैं, उस वस्तु का शारीरिक रूप से "इन्द्रियबोध" हो जाता है। अभी मस्तिष्क ने इसका अर्थ नहीं निकाला होता। मस्तिष्क की कुछ ऐसी चोटें और रोग होतें हैं जिनमें किसी व्यक्ति को चीजें तो दिखती हैं लेकिन उनका बोध नहीं हो पाता। "विज़ुअल ऐग्नोज़िया" नाम के रोग में व्यक्ति चीज देखकर उसका विवरण दे सकता है लेकिन उसे पहचानता नहीं, जैसे एक घोड़ा देखकर उसकी सटीक चित्र हाथ से बनाने में सक्षम है लेकिन यह नहीं पहचान पता के यह एक घोड़ा है। कारण यह है कि इन व्यक्तियों में इन्द्रियबोध तो बिलकुल ठीक होता है लेकिन अवगम की प्रक्रिया में कुछ समस्या हुई होती है।
विल्हेम वुण्ट
विल्हेम मैक्समिलियन वुण्ट (Wilhelm Maximilian Wundt ; 16 अगस्त, 1832 – 31 अगस्त, 1920) जर्मनी के चिकित्सक, दार्शनिक, प्राध्यापक थे जिन्हें आधुनिक मनोविज्ञान का जनक माना जाता है। वुण्ट ने मनोविज्ञान को विज्ञान माना और उन्होने ही सबसे पहले अपने आप को मनोवैज्ञानिक कहा। वे 'प्रायोगिक मनोविज्ञान के जनक' माने जाते हैं। सन 1879 में लिपजिग विश्वविद्यालय में मनोविज्ञान की प्रथम प्रयोगशाला स्थापित की। इसके बाद मनोविज्ञान को अध्ययन की एक स्वतन्त्र विधा माना जाने लगा।
अन्तःकालीन सरकार
अन्तःकालीन सरकार (Provisional government) उस अन्तरिम सरकार को कहते हैं जो किसी राजनैतिक संक्रमण के समय निर्मित की जाती है ताकि स्थायी सरकार के आने तक वह व्यवस्था बनाये रखने का कार्य कर सके। ऐसा प्रायः नये राष्ट्रों के उदय के समय होता है।
आचारांग
इसमे जैन भिक्षुओ के द्वारा पालन किये जाने वाले आचरण व नियमों का उल्लेख हैं
दशवैकालिक
दशवैकालिक आचार्य शय्यम्भव की निर्यूहणकृति है , वे श्रुतकेवली थे , उन्होंने विभिन्न पूर्वों से दशवैकालिक निर्यूहण किया। इसमें १० अध्याय हैं , इसकी रचना विकाल में पूर्ण हुई थी।  दशवैकालिक में मुख्य रूप से धर्मका स्वरूप साधु की भिक्षाचर्या , श्रामण्य की पूर्व भूमिका भाषाशुद्धि , विनय समाधि आदि का सुंदर विवेचन हुआ है।
बहू हमारी रजनी कांत
बहू हमारी रजनी_कांत भारतीय हिन्दी धारावाहिक है, जिसका प्रसारण लाइफ ओके में होता है। इसका प्रसारण 15 फरवरी 2016 से शुरू हुआ।
यह कहानी रजनी (रिद्धिमा पंडित) की है, जो अपनी सासु माँ के उम्मीदों पर खरा उतरने की कोशिश करते रहती है। लेकिन उसकी सासु माँ को हमेशा उसमें कुछ कमी लगते रहता है।